20 अगस्त 1919 को ग्राम मालकोटी, पट्टी तल्ला नागपुर, जिला चमोली में जन्मे चन्द्र कुँवर बर्त्वाल की शिक्षा पौड़ी, देहरादून और प्रयाग में हुई। इनके पिता का नाम श्री भूपाल सिंह बर्त्वाल और माता का नाम श्रीमती जानकी देवी था। सन् 1939 में इन्होंने इलाहाबाद से बी.ए. की परिक्षा उत्तीर्ण की। सन् 1941 में एम.ए. कक्षा में लखनऊ वि.वि. में प्रवेश लिया। वहीं श्री सूर्यकान्त त्रिपाठी ‘निराला’ जी के सम्पर्क में आए। क्षय रोग के कारण घर वापस - पंवालिया आ गए। आठ साल पंवालिया और अगस्तमुनि में बीते। अगस्तमुनि मे हेडमास्टर बने लेकिन फिर छोड़ दिया। अपनी 28 वर्षीय जीवन-यात्रा में हिन्दी साहित्य की अपूर्व सेवा कर अनन्त यात्रा पर प्रस्थान कर गए।